פעמיים עומר, פעמיים ירושלים – הפועל באר שבע – כדורסל
ילדים א’ מחוזית – הפועל עומר 17:30 (חוץ)
ילדים א’ לאומית – הפועל גדרות , 18:30(חוץ)
נוער לאומית – עוצמה מודיעין , 20:30 (מקיף ג’)
קט-סל א’ (רונן) – מכבי דימונה , 17:00(חוץ)
קט-סל א’ (אביתר) – הפועל בני שמעון , 17:00(מקיף ג’)
נערים ב’ לאומית – הפועל גן יבנה / אשדוד , 19:00 (מקיף ג’)
ילדים א’ לאומית – ביתר אשדוד , 18:30 (אמי”ת)
ילדים א’ מחוזית – הפועל אשכול , 18:30 (חוץ)
נערים א’ לאומית – הפועל ברנר , 19:00 (חוץ)
ילדים ב’ – הפועל עומר , 19:00 (רננות)
נוער לאומית 55 – הפועל רמת גן גבעתיים 99 (ח)
הפסד לקבוצת הנוער במשחק החוץ נגד הפועל רמת גן / גבעתיים. בלטו באדום: רועי ארזי שעלה לשחק חולה, גיל לביא ותומר שרביציקוב.
נערים א’ לאומית 59 – הפועל ירושלים 73 (ב)
הפסד לקבוצת הנערים של אוהד כהן נגד הפועל ירושלים. בחצי הראשון הנערים שלטו בקצב והציגו את ההתמודדות הכי טובה שלהם העונה נגד קבוצה מהצמרת הגבוהה של הליגה. המחצית נגמרה ב- 33:30 לירושלמים בזכות ריצה שעשו בסוף הרבע. המחצית השנייה נפתחה בסערה מצד האורחים שרצו 7-0, ולאט לאט טיפסו עד ל- 18 הפרש, פיגור ממנו כבר היה קשה לחזור למרות המאמצים והניסיונות.
נערים ב’ לאומית 46 – הפועל ירושלים 62 (ח)
הפסד לקבוצת הנערים של יוני דניאל בחוץ נגד ירושלים. הרבע הראשון הסתיים ב- 11:4 לירושלים אבל עד המחצית הצליחו הנערים להדביק ולקבוע 24:23. חוסר ריכוז בהגנה בפתיחת המחצית השניה הוביל לריצת 10-0 של ירושלים, ממנה האדומים התקשו לחזור.
ילדים א’ לאומית 58 – הפועל אשדוד / גן יבנה 40 (ח)
במשחק מול נועלת הטבלה מאשדוד לא התקשו שחקני באר שבע להוציא לפועל את תרגילי המשחק שעבדו בצורה יעילה. הפתיחה הייתה של אשדוד שהובילה 17:13 בסיום הרבע הראשון כאשר רק טל אחוואן (12 נק’) מייצר סלים קלים. אשדוד שמרה על משחק צמוד עד לריצת 10:0 באמצע הרבע השלישי עם 8 נקודות רצופות של עידו ברטל. דקות טובות של יריו קויטה ורומן רייטמן (8 נק’ כל אחד) והגנה חזקה של לאון רבינסקי ואיתי ביטון הובילו לנצחון הצפוי. ראוי לציין את השיפור במשחק הקבוצתי בצד ההתקפי עם אסיסטים רבים וביצוע טוב של התרגילים קבוצתיים. הקבוצה במאזן 4-2 ותשחק בשבוע הבא שני משחקים מול הפועל גדרות (חוץ) ומול בית”ר אשדוד (בית) ותנסה לנצח את שניהם כדי להישאר בצמרת הגבוהה של הליגה.
ילדים א’ מחוזית 60 – הפועל ערד 55 (ב)
ניצחון לקבוצת הילדים של נווה מנין נגד ערד. המשחק נפתח בתנופה ובמומנטום של האדומים והשחקנים שיחקו בצורה יפה ותחרותית. למרות קאמבק של ערד ברבע השלישי, היתרון נשאר אדום והילדים הצליחו לשמור על פער קטן עד הסיום. השחקנים הציגו עבודה הגנתית משותפת, עליה עבדו באימונים לאורך השבועות האחרונים.
ניצחון שני תוך פחות משבוע לקבוצת הילדים של נווה מנין,
הפעם בעומר. כבר בדקות הפתיחה המשחק היה בידיים אדומות, והפער עמד על 9-12 נקודות לאורך רוב שלבי המשחק. השחקנים שיחקו בקצב מעולה וכיחידה אחת במיוחד בהגנה, היה כיף לראות את האחדות בהגנה. ברבע הרביעי עומר לחצו במעט וחזרו למשחק עד להובלה בנקודה דקה וחצי לסוף המשחק. השחקנים לא נלחצו, הראו אופי ונחישות רבה וניצחו את המשחק בשני מהלכי הגנה יוצאי דופן. כל השחקנים שיחקו וכולם תרמו לניצחון, שהושג עם הרבה אופי, למרות הלחץ בדקות בסיום.
ילדים ב’ 57 – הפועל רמת נגב 51 (ב)
ניצחון לקבוצת הילדים של זאק שניידר במשחק הצמרת הראשון השבוע נגד רמת נגב. המשחק היה צמוד עד לדקות הסיום והתאפיין בהרבה לחימה. המפתח לניצחון בסופו של דבר היה בהגנה יוצאת מן הכלל של כל הקבוצה, כשניצן אללוף כיכב הפעם. בצד התקפי החבר’ה הציגו משחק התקפי שוטף, כשאיתי קורץ הוביל את כולם עם 20 נקודות.
ילדים ב’ 37 – הפועל אילת 61 (ח)
בהמשך השבוע – הפסד חוץ לקבוצת הילדים באילת, שזכתה לעידוד מאסיבי ממשפחות השחקנים, שבחלקם נשארו להעביר את סוף השבוע יחד בעיר הדרומית. הרבה כדורים לא מצאו את דרכם לטבעת, מה שהוביל את האילתים להתקפות מהירות ולסלים משלהם. אור קויפמן סיים כקלעי הבולט באדום, כשניצן אללוף, יותם פרץ ואיתי קורץ הציגו משחק לחימה ומאמץ.
קט-סל ב’ (רונן) 16 – הפועל עומר 37
משחק הגנה טוב של הקבוצה לא הספיק מול עומר. התקפת הקבוצה מתקשה לייצר נקודות למרות שיפור במשחק הקבוצתי. אביב אללוף הראה שיפור וגל אדיסון תרם 10 נקודות משלו.
קט-סל ב’ (הרצל) 31 – הפועל רמת נגב 67 (ח)
הפסד לקבוצת הקט-סל של הרצל רז ברמת נגב. האדומים עלו ליתרון בפתיחה, 8:6, אולם משם הקצב והשליטה במשחק היו בידיים של המארחים.